CELEX: 32017D2059
Language: el
Date: 2017-10-31 00:00:00
Title: Απόφαση (ΚΕΠΠΑ) 2017/2059 της Επιτροπής Πολιτικής και Ασφάλειας, της 31ης Οκτωβρίου 2017, για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση δυνατοτήτων στη Σομαλία (EUCAP Somalia) (EUCAP Somalia/2/2017)

11.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 294/40
            
         ΑΠΌΦΑΣΗ (ΚΕΠΠΑ) 2017/2059 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 31ης Οκτωβρίου 2017
   για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση δυνατοτήτων στη Σομαλία (EUCAP Somalia) (EUCAP Somalia/2/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
   Έχοντας υπόψη την απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση δυνατοτήτων στη Σομαλία (EUCAP Somalia) (1), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 της απόφασης 2012/389/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις για τον σκοπό της άσκησης του πολιτικού ελέγχου και της στρατηγικής καθοδήγησης της αποστολής της Ευρωπαϊκής Ένωσης για την οικοδόμηση δυνατοτήτων στη Σομαλία (EUCAP Somalia), συμπεριλαμβανομένης της απόφασης για τον διορισμό του αρχηγού της αποστολής.
            
         
               (2)
            
            
               Στις 26 Ιουλίου 2016, η ΕΠΑ εξέδωσε την απόφαση EUCAP NESTOR/1/2016 (2) για τον διορισμό της κ. Maria-Cristina STEPANESCU ως αρχηγού της EUCAP NESTOR από 1ης Σεπτεμβρίου 2016 έως τις 12 Δεκεμβρίου 2016.
            
         
               (3)
            
            
               Στις 12 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2240 (3) για την παράταση της θητείας της αποστολής για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP Nestor) έως τις 31 Δεκεμβρίου 2018 και τη μετονόμασε σε «αποστολή για την οικοδόμηση δυνατοτήτων στη Σομαλία (EUCAP Somalia)».
            
         
               (4)
            
            
               Στις 10 Ιανουαρίου 2017, η ΕΠΑ εξέδωσε την απόφαση EUCAP Somalia/1/2017 (4) για την παράταση της θητείας της κ. Maria-Cristina STEPANESCU ως αρχηγού της EUCAP Somalia από τις 13 Δεκεμβρίου 2016 έως τις 12 Δεκεμβρίου 2017.
            
         
               (5)
            
            
               Ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της θητείας της κ. Maria-Cristina STEPANESCU ως αρχηγού της αποστολής EUCAP Somalia από τις 13 Δεκεμβρίου 2017 έως τις 31 Δεκεμβρίου 2018,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία της κ. Maria-Cristina STEPANESCU ως αρχηγού της αποστολής EUCAP Somalia παρατείνεται έως τις 31 Δεκεμβρίου 2018.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 31 Οκτωβρίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 187 της 17.7.2012, σ. 40.
   
      (2)  Απόφαση (ΚΕΠΠΑ) 2016/1633 της Επιτροπής Πολιτικής και Ασφάλειας, της 26ης Ιουλίου 2016, για τον διορισμό του αρχηγού της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (EUCAP NESTOR/1/2016) (ΕΕ L 243 της 10.9.2016, σ. 8).
   
      (3)  Απόφαση (ΚΕΠΠΑ) 2016/2240 του Συμβουλίου, της 12ης Δεκεμβρίου 2016, που να τροποποιεί την απόφαση 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 337 της 13.12.2016, σ. 18).
   
      (4)  Απόφαση (ΚΕΠΠΑ) 2017/114 της Επιτροπής Πολιτικής και Ασφάλειας, της 10ης Ιανουαρίου 2017, για την παράταση της θητείας του αρχηγού της αποστολής της Ευρωπαϊκής Ένωσης για την οικοδόμηση δυνατοτήτων στη Σομαλία (EUCAP Somalia/1/2017) (ΕΕ L 18 της 24.1.2017, σ. 49).